News Update: ฮ่องกงออกวีซ่าดึงหัวกะทิทั่วโลก ชาวต่างชาติรายได้สูง อยู่ได้ยาว 2 ปี หวังฟื้นเศรษฐกิจ แก้ปัญหาสมองไหล - FINNOMENA
ผู้ว่าการเขตปกครองพิเศษฮ่องกง ‘จอห์น ลี’ เผยแผนดึงดูดชาวต่างชาติความสามารถระดับหัวกะทิเข้ามาทำงานและซื้อที่อยู่อาศัยในฮ่องกง หวังชุบชีวิตเมืองศูนย์กลางทางการเงินที่สำคัญแห่งหนึ่งของโลก
19 ต.ค. 2565

ผู้ว่าการเขตปกครองพิเศษฮ่องกง ‘จอห์น ลี’ เผยแผนดึงดูดชาวต่างชาติความสามารถระดับหัวกะทิเข้ามาทำงานและซื้อที่อยู่อาศัยในฮ่องกง หวังชุบชีวิตเมืองศูนย์กลางทางการเงินที่สำคัญแห่งหนึ่งของโลก
ฮ่องกงสูญเสียพลเมืองไปจำนวนมากจากทั้งความวุ่นวายทางการเมืองและการแพร่ระบาดของโควิด-19 จนทำให้เกิดเกิดภาวะสมองไหล (Brain Drain) โดยในช่วงกว่า 2 ปีที่ผ่านมา แรงงานในฮ่องกงลดลงไปถึงประมาณ 140,000 คน
วีซ่าดึงดูดหัวกะทิดังกล่าวครอบคลุมระยะเวลา 2 ปี โดยผู้ยื่นขอวีซ่าต้องมีคุณสมบัติคือ มีรายได้ต่อปีอยู่ที่ 2.5 ล้านดอลลาร์ฮ่องกง (ประมาณ 12.16 ล้านบาท) ส่วนผู้ที่เพิ่งสำเร็จการศึกษาที่มีประสบการณ์ทำงานไม่น้อยกว่า 3 ปี จะต้องจบการศึกษาจากมหาวิทยาลัย Top 100 ของโลกในสาขาใดก็ได้
โดยชาวต่างชาติที่เดินทางเข้าฮ่องกงภายใต้โครงการดังกล่าว จะสามารถซื้ออสังหาริมทรัพย์เพื่อการอยู่อาศัย และสามารถยื่นขอเป็นผู้อยู่อาศัยถาวรของฮ่องกงเพื่อขอคืนเงินภาษีอากรแสตมป์ของผู้ซื้อและภาษีอากรแสตมป์ที่อยู่อาศัยใหม่สำหรับการซื้ออสังหาริมทรัพย์ครั้งแรก
แผนดังกล่าวของฮ่องกงมีขึ้น 2 เดือน หลังจากสิงคโปร์เผยแผนดึงดูดผู้มีศักยภาพสูงที่มีรายได้ต่อปีมากกว่า 360,000 ดอลลาร์สิงคโปร์
อย่างไรก็ตาม แถลงการณ์ดังกล่าวของจอห์น ลี ทำให้นักลงทุนและนักศรษฐศาสตร์บางคนผิดหวังโดยมองว่ามันไม่ใช่การพลิกเกม ส่งผลให้ดัชนี Hang Seng ปรับตัวลงมา 1.5% ขณะที่ดัชนีหุ้นอสังหาฯ ปรับตัวลงมา 0.7% หลังแถลงการณ์
จอห์น ลี กำลังเผชิญกับอุปสรรคมากมาย ทั้งการควบคุมโควิด การปรับขึ้นดอกเบี้ย เงินเฟ้อที่สูงขึ้นทั่วโลก สงครามระหว่างรัสเซียและยูเครน รวมถึงจำนวนแรงงานลดลงในรอบเกือบทศวรรษจากปัญหาสังคมสูงอายุ ขณะที่คนในวัยแรงงานพากันย้ายออกจากประเทศ
อ้างอิง:
https://www.bloomberg.com/news/articles/2022-10-19/hong-kong-unveils-visa-property-easing-to-revive-hub-status?srnd=premium-asia&sref=e4t2werz 
https://www.infoquest.co.th/2022/243745 
https://www.dailynews.co.th/news/1593574/ 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ฮ่องกง
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA